Concursos, jocs infantils, i la tradicional processó conflueixen en les festes de Sant Josep – Ajuntament d'Elx\nL’Ajuntament d’Elx s’implica en les activitats de la festivitat que tindran lloc al Pla i es prolongaran durant cinc dies\nLa regidora de Festes, Mariola Galiana, manifesta el seu compromís i suport a la comunitat eclesiàstica per a continuar engrandint els actes d’aquest dia tan significatiu per a la ciutat\nEnguany el sant serà portat per membres de la confraria del Crist de Zalamea, i comptarà amb l’acompanyament de la colla de dolçaina i tabalet, el Cascabot i la banda de música Skay\nS’aproxima el dia del pare que coincideix amb la festivitat de Sant Josep, una data ja consolidada a Elx. Per a commemorar aquest dia la regidoria de Festes té preparat un ventall d’actes en honor al sant i a tots els que reben aquest nom. Concursos, jocs infantils, celebracions eucarístiques i la tradicional processó seran algunes de les activitats que podran gaudir els il·licitans i les il·licitanes, així ho ha explicat aquest matí en roda de premsa l’edil de l’àrea, Mariola Galiana, acompanyada de Vicente Miguélez, rector de Sant Josep; i Tomás Mora, en representació de la comissió de Festes de Sant Josep.\nLes activitats començaran el dissabte 14 de març a les cinc i mitja de la vesprada, amb els jocs programats per a la xicalla. A continuació, segons ha explicat Galiana “tindrà lloc la xocolatada amb suïssos, a la qual estan convidats tots els veïns i totes les veïnes que es vulguen acostar a gaudir d’aquests moments de convivència”. I per a finalitzar la jornada, a les huit i mitja, a l’interior de la parròquia, les persones assistents podran gaudir d’un magnífic concert a càrrec del grup líric José Chazarra. El diumenge 15 continuaran les activitats amb el concurs de dibuix infantil, que se celebrarà a les 12.00 hores.\nEn la vespra de la festa de Sant Josep, el dimecres 18, serà quan es farà la degustació de coca i refrescos per a totes i tots els que vulguen participar. En el gran dia,19 de març, se celebrarà la solemne processó a les 19.30 hores pels carrers del Pla i hi haurà una audició per xicalla de la parròquia i escola de Moisés Urbán. Les festes conclouran el 20 amb l’eucaristia per la gent difunta del barri.\nGaliana ha manifestat el seu compromís i suport als i a les membres de la comissió de festes de la parròquia de Sant Josep per a continuar engrandint aquest dia tan significatiu per a la ciutat.\nPer part seua, Miguélez ha destacat que “hi haurà un acte de reconeixement a qui col·labora amb la parròquia del barri El Pla”, i ha afegit que “agraïm l’ajuda i participació de l’Ajuntament d’Elx, de la Policia Local i de les persones que patrocinen i col·laboren”, al mateix temps ha fet una crida a tota la ciutadania il·licitana a unir-se als esdeveniments programats.\nEnguany, com a novetat, el sant serà portat per membres de la confraria del Crist de Zalamea, i comptarà amb l’acompanyament de la colla de dolçaina i tabalet, el Cascabot i la banda de música Skay


Ajuda domiciliària: Professionals per a la gent gran [Pàg. 1 de 4] | Revista | EROSKI CONSUMER\nAjuda domiciliària: Professionals per a la gent gran\nEl 80% dels cuidadors d'ancians treballen sense contracte i compten amb una formació deficient\n"On millor s'està és a casa". Aquest és el lema que comparteixen moltes persones grans i que tracten de fer possible els serveis d'ajuda a domicili i teleassistència. Els experts coincideixen que l'ingrés de l'ancià en una residència pot comportar un important desarrelament emocional, per la qual cosa és convenient retardar o evitar aquest abandonament de la llar mentre siga possible. Els nostres ancians volen envellir a la seua llar, al costat dels seus i voltats de les seues pertinences.\nEl cuidador principal de les persones grans ha sigut tradicionalment un membre de la família, sobretot la dona. Ara, amb la incorporació d'aquesta al món laboral, el dia a dia ha canviat, fet que origina que moltes persones grans estiguen soles en el seu propi domicili durant una gran part del dia o que visquen en total soledat, cosa que els preocupa a ells i als seus familiars. Aquesta atenció i preocupació pel benestar de les persones majors representa, per a la família, la planificació i mobilització d'una quantitat gens menyspreable de recursos humans, afectius, materials, socials i econòmics.\nS'estima que a Espanya hi ha al voltant d'1.700.000 avis dependents: prop d'un milió d'aquests necessiten ajuda almenys una vegada a la setmana, uns 500.000 requereixen una ajuda diària i uns 200.000 necessiten ajuda un mínim de tres hores diàries. Segons l'estudi "On i com prefereixen viure els majors", elaborat per l'Institut Edat i Vida, el 78% dels majors de 55 anys preferirien rebre serveis d'atenció domiciliària al seu habitatge habitual en cas d'una hipotètica dependència. En aquest sentit, els serveis a domicili intenten ajudar la persona que ha perdut autonomia, tant des del punt de vista sanitari com de substitució de les necessitats o de les capacitats perdudes. Els serveis prestats, a més d'amplis (ajuda per a la higiene personal, mobilitat o l'alimentació, neteja de la casa, preparació del menjar, assistència per a fer gestions fora de casa, companyia, etc.), són molt variats: des d'un parell d'hores a la setmana fins a un servei 24 hores al dia, set dies a la setmana, amb la variació consegüent en preu. No obstant això, el seu principal valor es troba en el suport personal, psicològic i sociosanitari que presten.\nObjectius de l'ajuda domiciliària\nProporciona l'ajuda necessària a persones i famílies amb dificultats en l'autonomia.\nPrevé situacions de deteriorament personal i social.\nPrevé i/o compensa la pèrdua d'autonomia, ja que presta ajuda per a fer les activitats de la vida diària i/o per a mantenir l'entorn en condicions adequades d'habitabilitat.\nAfavoreix l'adquisició d'habilitats que permeten un desenvolupament més autònom en la vida diària.\nPossibilita la integració en l'entorn habitual de convivència.\nEvita situacions d'aïllament i soledat.\nDóna suport a les persones cuidadores, que constitueixen la xarxa natural d'atenció.\nEvita o retarda internaments innecessaris.\nDetecta situacions de necessitat que puguen requerir la intervenció d'altres serveis.\nAnar a la següent pàgina: Proveïdors del servei >>\n[Pàg. 1] Professionals per a la gent gran\n[Pàg. 2] Proveïdors del servei\n[Pàg. 3] Teleassistència, un altre tipus d'ajuda domiciliària\n[Pàg. 4] Ajudes a la Dependència 2008


Veure per Creure o Creure per Veure - blog de simulació d'UManresa\nVeure per Creure o Creure per Veure\nPosted on 3 de Juliol de 2018 Author comunicacio 2\nAquest diumenge passat, a l’estadi Olímpic va tocar el mític grup Gun’s Roses, omplint el recinte amb 60.000 entrades. Sense dubte, tot un repte mantenir-se com el grup que continua venent més entrades i per sobre d’altres exitosos cantants mundials.\nL’AUTENTICITAT que els persegueix; l’energia que desprenen és inesgotable; la seva entrega generosa al que fan; i la seva INCOMBUSTIBILITAT fan que aquesta explosió d’energia es transmeti a cada un dels assistents als seus espectacles. Tot acompanyat d’una alta tecnologia, pantalles gegants i efectes especials.\nTanmateix l’AUTENTICITAT sense rigor no té gran futur. És evident que els components de la banda són experts en el que fan. A Alx Rose està considerat una persona de brillant intel·ligència musical , uns dels referents més grans ens rockstars de tots els temps i el seu guitarrista, Saul Hudson, conegut com Slash, és conegut com un dels millors guitarristes de la història del rock.\nÉs interessant adonar-se que darrera de les coses més importants, les fites més exitoses en aquesta vida, sempre existeix una part d’AUTENTICITAT, de CREURE -encara que no ho veiem- i de RIGOROSITAT.\nA UManresa creiem en les coses que fem, fins i tot abans de veure-les i materialitzar-les. És per això que la simulació clínica s’ha d’aplicar des de l’AUTENTICITAT i el RIGOR.\nEn el congres de SESAM es respira aquesta incombustible Autenticitat i Rigorositat per la simulació. No és una metodologia més, no és una forma més de fer les coses , no és la manera que sempre hem fet. És la forma que ajuda les persones a millorar processos, a millorar actituds, a millorar PERSONES PROFESSIONALS.\nTot es cuida, res és poc important\nT’has demanat com estàs entrenant els teus actors i com generes per a ells la implicació del que representa fer una simulació, que incidirà directament en la forma de pensar, actuar d’un alumne/ professional? Perquè no anem a canviar el que veiem, sinó el que no veiem en l’esquema mental.\nVa ser apassionant escoltar la Valerie Fulmer, Directora del programa de Pacient Estandarditzats de la Facultat de Medicina de la Universitat de Pittsburgh , en la seva conferencia “Best Practice as applied to standardized patient Methodology” . Realment és AUTENTICITAT INCOMBUSTIBLE i RIGOR per les coses ben fetes el que acompanya aquesta professional i els seus companys de feina, des de fa 15 anys. Et fa reflexionar que les proves pilot que realitzem a UManresa per posar a prova els casos són metodològicament i psicològicament importantíssimes per garantir un bon procés d’aprenentatge. No es realitzen a l’aula amb els alumnes, hi ha una responsabilitat de parts de tots d’ entrenar els nostres actors i cuidar del seu entorn segur, d’empoderar-los d’un procés que tindrà un efecte directament proporcional a l’activitat de simulació i, encara més important, en el futur o present professional d’una persona.\nHem pensat com entrenem les nostres habilitats per tenir converses altament efectives i no generar desconfiguracions en els canals de coneixement de l’alumne/ participant durant el debriefing? A UManresa analitzem i treballem amb aquests aspectes. No es tracta d’anàlisis improvisades, ni d’exploracions del que sap o no sap el participant. Es tracta d’entendre que darrera de tot debriefing hi ha uns elements psicològics, pedagògics i clínics que acompanyen al procés d’indagar en els esquemes mentals dels participants. Això requereix preparació ja des d’un bon principi, en el moment del disseny.\nVa ser excel·lent el treball realitzat per Esther Leon i els seus companys sobre “Learning to debrief in clinical enviroments using the talk framework”. Aquest treball mostra l’esforç de molts professionals per continuar evolucionat en aquest àmbit.\nHem pensat en la importància de ser facilitadors de processos i no de fer de facilitador solament dintre de l’aula de simulació? Creiem fins i tot quan no hi veiem? Converses amb companys de gran experiència en la simulació clínica i anys de recorregut ens porten a seguir sent conscients del camí a fer.\nHem pensat que parlem de simulació quan el que hauríem de fer és parlar de programes educatius en simulació? La gran diferència és que quan parlem de simulació la nostra ment pensa en alta tecnologia, escenari, tenir un actor, pensem en format unitat. Però un programa educatiu en simulació va molt més enllà, implica pensar en un model pedagògic, una anàlisi psicològica dels nostres participants per oferir en cada una de les parts del programa l’AUTENTICITAT i RIGOR que com a facilitadors hem de tenir. No una unitat, sinó un procés pel participant d’autoconeixement competencial i personal.\nÉs per això que UManresa va presentar al congrés el seu Model Instruccional en Simulació CISARC, que utilitzem en els graus universitaris. La presentació va anar a càrrec de Griselda Gonzalez, coordinadora de simulació a Fisioteràpia, que va explicar com dissenyem programes de simulació com a procés, d’un programa educatiu basat en simulació, alineant-se al mateix temps amb els missatges forts del congrés: les persones, l’autenticitat, la preparació d’actors, entendre que va més allà d’una metodologia més i, sobretot, la necessitat d’anar evolucionat cada dia més en l’àmbit de la tecnologia , la innovació pedagògica i la psicologia.\nNo som Gun’s and Roses, però sí que tenim la feina i el compromís de tots els companys dedicats a la simulació de continuar sent AUTÈNTICS I RIGOROSOS i de transmetre l’energia i la nostra entrega generosa al que fem.\nA creure fins i tot quan encara no ho veiem…\nAida Camps, responsable de simulació a UManresa i coordinadora del Màster Universitari en Simulació\nTag: disseny de simulació, formació en simulació, simulació, simulació i innovació docent 2 Comments\nPrevious PostBeneficis afegits de fer simulació amb equips multidisciplinaris\nNext PostTransfusions més segures gràcies a la simulació al grau en Infermeria\n2 Replies to “Veure per Creure o Creure per Veure”\nM’agrada molt la comparativa i reflexió posterior que fas Aida. Sobretot la paraula AUTENTICITAT. Qui és autèntic, és perquè creu cegament amb el què fa, i qui creu amb lo que fa automàticament trapassa la línia de la mediocricitat (que moltes vegades és la zona de confort on molta gent se sent còmode) però alhora renuncien a créixer i reinventar-se i a creure amb algo, més pel risc que això comporta. Dit això, felicitats per l’article escrit i sobretot… siguem AUTÈNTICS i FLUIM sempre\n18 de Setembre de 2018 a les 15:17\nMoltes gràcies Xavier per la teva aportació i per seguir-nos. Per nosaltres la simulació té moltes àrees per ser treballades, des de la utilització de tecnologia, el joc , els escenaris pròxims a la realitat….però independentment de la zona de simulació que treballis és molt important fer les coses amb rigor i autenticitat per les persones. Esperem veure aviat per CISARC, a tu i el teu equip.


Madam Satan - Viquipèdia, l'enciclopèdia lliure\nCedric Gibons i Mitchell Leisen\nJeanie Macpherson i Gladys Unger\nClifford Grey, Elsie Janis i Herbert Stothart\nMadam Satan és una comèdia musical dirigida per Cecil B. DeMille per a la Metro-Goldwyn-Mayer el 1930. La primera part és un vodevil, però la pel·lícula pren una altra dimensió amb la festa al dirigible: aquesta part va ser rodada amb technicolor. El conjunt va sortir tanmateix en blanc i negre, seguint el moviment d'opinió contra les despeses exagerades en el cinema, mentre que la crisi de 1929 acabava d'esclatar. La còpia original en color avui és perduda.\nUna dona de món una mica freda, Angela Brooks (Kay Johnson), descobreix que el seu espòs (Reginald Denny) l'enganya. Aquest intenta fer passar la seva amant, la ballarina Trixie (Lillian Roth) per la dona del seu amic Jimmy Wade (Roland Young). La situació es complica quan després d'una escena, Angela arriba a casa de Trixie. La desafia per d'impedir-li reconquerir el seu marit. L'endemà té lloc un gran ball de disfresses organitzat per Jimmy Wade a bord d'un zepelí. Després del "ballet elèctric", quan la festa és en el seu apogeu, apareix de sobte "Madam Satan", una desconeguda d'una seducció tòrrida, a punt per enviar tots els homes a l’infern, en particular Bob Brooks. Però a l'exterior el temps es comença a espatllar.\nKay Johnson: Angela Brooks\nElsa Peterson: Martha, dona de cambra d'Angela\nJack King: Herman (el pianista)\nEddie Prinz: Riff (el que toca el banjo)\nBoyd Irwin: capità del dirigible\nWallace Macdonald: primer oficial\nTheodore Kosloff: l'electricitat (ballarí)\nMartha Sleeper: dona peix (ballarina)\nDoris Mcmahon: l'aigua (ballarina)\nVera Marshe: la crida de la naturalesa (ballarina)\nMadam Satan a Internet Movie Database (anglès)\nMadam Satan a Allmovie (anglès)\nMadam Satan a FilmAffinity (anglès)\nObtingut de «https://ca.wikipedia.org/w/index.php?title=Madam_Satan&oldid=18588823»\nLa pàgina va ser modificada per darrera vegada el 28 juny 2017 a les 11:30.


La nostra, una terra inquieta?\nSovint els mitjans de comunicació ens informen de fenòmens naturals com ara terratrèmols, volcans i tsunamis, tots ells relacionats amb l'estructura interna de la terra i el moviment de la plaques tectòniques.\nPer exemple, l’11 de març de 2011 va tenir lloc al Japó un terratrèmol d’intensitat 9,0 a l’escala de Richter. El tsunami causat per aquest terratrèmol va amenaçar tota la regió del Pacífic i el dia següent va arribar a les costes de Xile i Estats Units. A la vegada, l’acció del tsunami va generar un accident a la central nuclear de Fukushima.\nUn altre cas va ser el que va tenir lloc l’abril de 2010; l’erupció del volcà islandès Eyjafjallajokull va causar el tancament de l’espai aeri europeu més gran des de la Segona Guerra Mundial, amb unes pèrdues estimades d’uns 1.700 milions de $. Un any més tard, l’erupció del volcà Grímsvötn (Islandia) també va obligar a mantenir tancat l’espai aeri europeu, tot i que no va ser tant greu.\nCreieu que la distribució d'aquests fenòmens naturals és aleatòria o bé hi ha alguna relació entre ells?\nCreieu que fets naturals com aquests poden passar a la zona on vivim?\nSi es produís un fenomen d'aquest tipus, estem preparats?\nPer descobrir-ho només cal que us endinseu en aquesta webquest.\nII Jornades de Biblioteques Escolars de les Comarques de Lleida. Lectura i Biblioteques a l'Era Digital


Llei 6/2013, del 9 de maig, de crèdit extraordinari per finançar l’adquisició d’accions de la societat Centre de Tractament de Residus SA\nLa societat Centre de Tractament de Residus d’Andorra SA (CTRASA), que gestiona per concessió el centre del mateix nom, va ser constituïda l’any 2003 amb una participació pública minoritària; en concret, el Govern va subscriure el 15% del capital social i l’ens públic Forces Elèctriques d’Andorra (FEDA), el 5%. Posteriorment, atenent el caràcter estratègic i particularment sensible d’aquest sector d’activitat, FEDA va anar ampliant la seva participació en la societat per mitjà de la compra d’accions als socis privats, fins que, autoritzada per la Llei 22/2007, del 22 de novembre, va portar la seva participació al 38%, que, sumada al 15% del Govern, representa una quota del 53% del capital social, de forma que la participació pública en la societat va esdevenir majoritària.\nLa societat ha viscut els darrers anys una situació de greu conflicte intern entre els socis públics i els privats que ha arribat, fins i tot, als tribunals, i que ha repercutit negativament en l’administració del Centre i en la presa de decisions. Per altra part, una de les línies estratègiques definides en el marc del Fòrum energia i futur són els projectes de cogeneració per produir electricitat i calor per a calefacció i aigua calenta sanitària, mitjançant xarxes públiques de distribució, i la realització d’un projecte d’aquesta naturalesa, aprofitant les instal·lacions de la planta incineradora per subministrar aigua calenta a la seva zona d’influència, resultaria especialment adequada a les seves característiques, i a més a més rendible, en permetre la recuperació de la calor que actualment es desaprofita, però la seva execució requereix implementar modificacions tècniques al Centre i ampliar l’objecte de la societat, i aquestes operacions no troben encaix adequat en el marc de la concessió vigent.\nPer aquests motius, el Govern desitja recuperar anticipadament el control total del Centre de Tractament de Residus i, a través de converses mantingudes amb els socis privats, ha arribat a un principi d’acord que li permet adquirir la totalitat de les accions en mans privades i tancar simultàniament els procediments judicials en curs, i així obtenir la plena satisfacció en la reclamació adreçada per la societat contra els seus socis privats.\nConsegüentment, el Govern i FEDA estan interessats a adquirir les 470 accions de CTRASA que es troben actualment en mans privades, a prorrata de la participació que ja tenen en la societat; en concret, el Govern adquiriria 133 accions i portaria la seva participació al 28,3% del capital, i FEDA adquiriria les 337 accions restants i portaria la seva participació al 71,7%.\nAquesta adquisició no està prevista en el pressupost del Govern per al 2013, ni tampoc en el de FEDA, però l’existència d’un acord amb els socis venedors sobre la formalització de la venda, en justifica la urgència i la necessitat, i comporta que la despesa no es pugui ajornar fins a l’exercici següent i que requereixi l’aprovació de sengles crèdits extraordinaris, un per un import de 1.082.811,52 euros, en el pressupost del Govern, i un altre de 2.743.665,28 euros en el pressupost de FEDA.\nEl Govern té previst fer front al crèdit extraordinari en el seu pressupost mitjançant una recaptació d’ingressos més gran en concepte de distribució de reserves del Servei de Telecomunicacions d’Andorra. El compte pressupostari a càrrec del qual aquesta entitat parapública està previst que faci aquest pagament és de naturalesa ampliable d’acord amb l’article 4.22 de la Llei de pressupost per a l’exercici 2013. Quant al finançament del crèdit extraordinari en el pressupost de FEDA, està previst mitjançant la transferència d’altres crèdits que s’estimen reduïbles i que corresponen al projecte de cogeneració de la Comella.\nVist l’acord del Consell d’Administració de l’ens públic Forces Elèctriques d’Andorra del 8 de febrer del 2013;\nVist l’acord de Govern del 13 de març del 2013;\nEl Consell General aprova aquesta Llei.


Repàs de Biologia i Geologia - IES Bovalar - Castelló - Francesc Collado: gener 2007\nCom venim a l'Institut?\nL'alumnat de l'IES ha respost una nova PEP (Pregunta d'Ecologia Pràctica)Vegeu el gràficPer fer-nos una idea, cada europeu/europea emetem cada any una mitjana d'11 tones de gasos d’efecte hivernacle, de les quals 9 són de CO2 .Una hectàrea de bosc de l'Amazònia capta cada any 8,8 tones de CO2, però un dels nostres, de carrasques, n’absorbeix només 1,4 tones de CO2 a l’any...ens falten molts arbres si seguim el ritme actual!. Cadascú/na de nosaltres necessitem així 6,4 hectàrees de boscos de carrasques!!!!Un 35% de les nostres emissions procedeix de centrals elèctriques i grans indústries que cremen combustibles fòssils (carbó, petroli), mentre que el 65% restant està associat a la nostra activitat diària, sobretot al consum de gasolina i gasoil i a la descomposició de les deixalles.Si ens centrem en la gasolina i el gasoil, amb l’ús de calculadores en línia com les del web mejorenbici podeu conèixer les tones de CO2 que emeteu en funció dels quilòmetres que recorreu cada dia.Els cotxes privats són responsables del 10% de totes les emissions de CO2 al continent europeu.Per cada litre de gasolina consumida s’emeten 2,3 kg de gasos contaminants a l’atmosfera.El repte més important és reduir les emissions que produïm mitjançant canvis senzills en els nostres hàbits, alguns dels quals permeten també estalviar diners.En aquesta línia s’inscriu la campanya "Tu controles el canvi climàtic", que porta a terme la Comissió Europea des de juny passat .Són 4 consells clau de la campanya:1. Reciclar els residus2. Caminar o anar en bicicleta3. Apagar llums i electrodomèstics quan no els utilitzem4. Regular la calefacció i l’aire condicionatUn altre consell pot ser "compartir el cotxe privat per a vindre a l'institut".Quin més se vos ocorre??Responeu a aquesta pregunta al vostre curs i analitzarem entre tots i totes les vostres propostes.\nEl consum elèctric cau un 2,5% a l'estat\nL'alumnat i el pressorat de l'IES ha estat informat de la proposta d'apagament global per cridar l'atenció sobre el problema del malversament energètic organitzat pel grup ecologista francés "L'ALLIANCE pour la planète"Com llegim a 20 minutos: Su intención es llamar la atención sobre la importancia del ahorro de energía. La fecha propuesta para el apagón es el 1 de febrero de 19:55 a 20:00 horas.El grupo ecologista francés Alianza por el Planeta ha lanzado la propuesta de realizar un apagón masivo de 5 minutos el próximo día 1 de febrero.Todo el mundo que quiera unirse a esta manifestación deberá apagar todas las luces ese día desde las 19:55 hasta las 20:00.El objetivo de la campaña, como ellos mismos indican, es más mediático y político que ecológico, ya que la intención es alertar a los ciudadanos, a los medios y, sobre todo, a los partidos políticos el problema del derroche energético y la necesidad de actuar.El grupo ha elegido el día 1 de febrero para el apagón porque esa será la fecha en la que un grupo de expertos intergubernamentales presentará en París un nuevo informe de las Naciones Unidas sobre la evolución del clima.La Alianza por el Planeta está formada por diferentes ONGs, asociaciones medioambientales, jurídicas, sociales, humanitaPodem llegir els resultats a vilaweb\nEls ulls dels arbres a Alcalà\nDesde l'IES d'Alcalà de Xivert ens han fet arribar una convocatòria molt interessant i a la que us animem a participar, Hola, amics,Un any més estem enviant la convocatòria d'Intercultural III, aquesta vegada Els ulls dels arbres / The tree's eyes, intentant enllaçar civilizació i natura. Segurament serà l'última sobre aquest tema. Espero que no oblideu participar-hi. Ens haguera agradat que en experièncias passades hagueren col·laborat més els artistes dels països del sud perquè en certa manera aquestes convocatòries reivindiquen eixos llocs oblidats del nostre món . Si teniu oportunitat de passar aquesta convocatòria a persones interessadees no ho dubteu.Com en les convocatòries anteriors enviarem la publicació abans de la inauguració. En la darrera vam aconseguir vendre alguns objectes i sasmarretes realitzades per a l'ocasió pels col·laboradors, i samarretes de l'ONG Mans Unides, i amb els beneficis es va realitzar una donació a l'Associació de Castelló d'Acollida de Xiquets d'Ucraina. Això és sols indicatiu d0una part de totes les persones que col·laboren desinteressadament en el projecte. Un projecte que intenta relacionar l'escola amb el seu entorn físic i social a través de l'art. Esperem els vostres treballs.\nNoves activitats d'Ecourban des de 4t d'ESO\nSeguim aquesta setmana amb les tasques d'Ecourban.Què farem aquesta 2na setmana?Fernando Ojeda, coordinador d'Ecourban respon:Estimados amigos:Para la SEMANA 2 (del 22 al 28 de enero) tenemos previsto trabajar las IDEAS PREVIAS , para ello deberemos:1.- Leer o fotocopiar la "Carta de la Presidenta del PNOMA" a toda la clase. 2.- Realizar el Test On-Line de Ideas Previas\nEl modelatge de Peníscola i el seu entorn\nL'alumnat de 4t d'ESO ha estudiat el modelatge marí, fluvial, eòlic i càrstic. En acabar han plasmat les seues conclusions en un informe treballant en grups de treball cooperatiu i van esposar els mètodes seguits en la seua elaboració.Grup 1Grup 2Grup 3Grup 4\nElaboració de contenidors de paper per a aules\nEncetem a 2n d’ESO l’elaboració de contenidors de paper amb caixes buides de paquets de fulls. Fem un orifici en la part superior i quan estiga plena transvasarem el seu contingut a un dels 3 contenidors blaus de què disposa l’IES Alfred Ayza, 2 a la sala de professors i professores i un altre a consergeria. Clica sobre comentaris i fes-ne un. Publicat per\nEl cambio climático puede alejar a 100 millones de turistas del área mediterránea\nL'efecte hivernacle i els seus efectes sobre el turisme a Peníscola ha estat analitzat pels i per les alumnes de 2n d'ESO A de l'IES Alfed Ayza. Després de llegir un article aparegut a el Levante d'11 de gener i fer-ne un breu resum, han debatut en classe a voltant dels conceptes vinculats a "efecte hivernacle", "contaminació" i "turisme a Peníscola". Podem consultar alguns dels seus resums ací.\nEls i les alumnes de 4t inicien el programa ECOURBAN\nComencem aquesta setmana amb les tasques d'Ecourban.Què farem aquesta? Fernando Ojeda, coordinador d'Ecourban respon:"Estimados amigos:A partir de hoy, cada lunes, recibireis en el correo las tareas que pretendemos ir haciendo durante esa semana.Para la SEMANA 1 (del 15 al 21 de enero) tenemos previsto la INTRODUCCIÓN al programa, para ello deberemos:1.-Poner un cartel en clase2.-Explicar a los alumnos qué es lo que vamos a hacer3.-Hacer los grupos de trabajo "\nQuè fem amb les piles usades?. De nou l'alumnat s'enfronta a la PEP\nHem fet arribar una nova qüestió als i a les alumnes. La PEP (Pregunta d'Ecologia Pràctica) ha rebut distintes respostes que han fet trontollar la unanimitat perseguida a cada aula, per la qual cosa enumerem tot seguit les respostes més habituals des de 1r fins a 4t d'ESO: Què fem amb les piles usades? 1rB i 2nA:Opinió dividida:Les guardem en un pot i quan hi ha prou al contenidor de reciclatgeA la bossa del fem3rA:Les llancem a un contenidor especial3rB:Dur-les a l'ecoparc de VinaròsA la bossa del fem (8 alumnes)Al contenidor de reciclatge de Bricodeco a BenicarlóAl contenidor de la ferreteria o al quiosc, a Peníscola (6 alumnes)RESPOSTA:Les nostres llars són plenes d'objectes que funcionen amb piles i bateries. Les piles presenten òxid de manganés, zinc, carbó, cadmi, mercuri, etc. I les bateries, com les dels telèfons mòbils i altres aparells, contenen níquel i potassi, entre d'altres. S'han de portar sempre als contenidors específics de piles ubicats a les botigues on en venen de noves, o bé, en espais públics, com a l'Ajuntament de Peníscola, per tal de garantir el seu tractament i reciclatge, com ara a l'Ecoparc de Vinaròs. Una opció més respectuosa amb el medi són les piles recarregables, que duren més i no generen tants residus.Durant el present curs, al taller de tecnologia farem recollida selectiva de piles. Hi trobareu 2 contenidors, un per a 1r i 2n i un altre per a 3r i 4t. Qui serà capaç de reciclar-ne més?, els de primer cicle o els de segon? Potser ens emportem sorpreses. Gràcies per les respostes. I als grups que falten: Poseu-vos les piles per respondre puntualment les pròximes preguntes!!!! Clica sobre comentaris i fes-ne un. Publicat per\nEl cambio climático puede alejar a 100 millones de...\nEls i les alumnes de 4t inicien el programa ECOURB...\nQuè fem amb les piles usades?. De nou l'alumnat s'...


23/10/2019 | 16:35 h\nUn Punt Lila és un espai dedicat a la informació i prevenció d‘actituts sexistes en actes festius, multitudinaris o sensibles. Des de l'Ajuntament ja fa setmanes que es treballa per comptar amb aquest espai d'assessorament de cara a la propera Festa Major amb el principal objectiu de fer pedagogia per una igualtat real sobretot entre el públic juvenil.\nUn dels plats forts de la programació arriba...\nDes de l'Àrea de Joventut es torna a fer una crida als grups joves perquè concorrin al concurs MOSCA. L'objectiu del Concurs de Música Jove de Palafolls és el de promocionar la creació musical entre la població i donar a conèixer grups de música adreçada al públic jove. Per saber com i què cal fer es poden consultar les bases adjuntes a aquesta notícia.\nDesprés del període d'inscripcions,...\nEl local jove de Cant Batlle seu per un dia de la formació adreçada a dinamitzadors i informadors juvenils sobre el Servei de Mobilitat Internacional Jove del Maresme\nEl proper dilluns 13 de maig tindrà lloc al local jove de Can Batlle una formació adreçada a dinamitzadors i informadors juvenils. La proposta formativa arriba des del Servei de Mobilitat Internacional Jove del Maresme i està adreçada a tots els professionals de la comarca que treballen en làmbit dels serveis que tenen els joves com a públic destinatari.\nL'objectiu de la proposta és donar...


Els consumidors de Barcelona continuen prioritzant les compres a les botigues físiques | betevé\nEls barcelonins busquen informació sobre els productes a través de la xarxa i formalitzen la compra a la botiga tradicional\nMarta Casals Torres | dimecres, 9 de maig del 2018, a les 15.43\nEls barcelonins segueixen tenint preferència per comprar a les botigues físiques, tot i que abans busquen informació a internet del producte que volen adquirir. Aquesta és una de les conclusions que es desprèn de l’informe Big data sobre el Comportament del Consumidor que elabora cada any l’empresa TC Group Solutions. Durant el 2017 ha baixat un 1,5 % l’entrada de persones en els comerços. Un dada positiva que s’ha volgut destacar és que després de l’atac terrorista a Barcelona els carrers comercials del centre van recuperar el trànsit de vianants en només 12 dies.\nLa tendència generalitzada és que ha baixat l’atractiu comercial. A Barcelona hi ha un 1,5 % menys de persones que entren a les botigues. Per contra, la gent que accedeix als comerços acaba consumint més. De fet, un 35 % formalitza la compra.\nEls consumidors tendeixen a buscar la informació del producte que volen comprar a través d’internet. Utilitzen eines com Google i Amazon, entre d’altres. En canvi, en el moment de formalitzar la compra un 65 % recorren a la botiga física i els grans magatzems. A Europa la tendència és a la inversa. Aquests prefereixen comprar en línia.\nSant Jordi, el dia estrella\nEl dia que concentra més trànsit de vianants en els carrers comercials de la ciutat és per Sant Jordi. Aquest és el tercer any consecutiu que passa. També un dia molt important de vendes i presència de gent al carrer coincideix amb el Black Friday. Enguany, durant aquesta jornada, el nombre de persones que va concórrer les àrees més comercials va pujar un 5 %.\nUna dada curiosa que pren rellevança és que després dels atemptats terroristes, Barcelona va trigar només 12 dies a recuperar el trànsit de vianants en els eixos comercials del centre de la ciutat. Un temps de recuperació rècord. En el cas de París, la ciutat va necessitar fins a un any perquè les àrees comercials de les zones afectades pels atemptats tornessin a la normalitat.\nMadrid desbanca Barcelona com a capital de la moda\nTal com diu l’informe, les botigues de moda de Madrid són les que més visitants reben durant l’any. En canvi, a Barcelona això no passa. El consumidor prefereix entrar a altres tipus d’establiments. A la ciutat, la mitjana de clients diaris que entren a una botiga de moda són 126 persones, davant dels 154 clients que entren als establiments madrilenys.\nLes obres de l’AVE al Camp de l’Arpa, en el punt de mira\nEls grups de més de 15 turistes ja no poden entrar al Mercat de Sant Caterina


Presos polítics i venda d’armes atempten contra l’estat – Avantguarda.cat\nOriol Domingo 21 d'agost de 2018 Contrapunts\nPresos polítics i venda d’armes atempten contra l’estat\nPedro Sánchez (PSOE) i Pablo Casado (PP) amaguen que el que atempta contra la democràcia i l’estat és l’existència de presos polítics i la venda d’armes a països no democràtics. El seu to és diferent però coincideixen en el fons.\n1. Sánchez i Casado pertanyen a uns partits, PSOE i PP, que tenen la responsabilitat de que hi hagi presos polítics en el règim monàrquic espanyol. Aquests presos són els dirigents polítics i cívics sobiranistes catalans, demòcrates i pacífics que, sense judici, estan en presó preventiva. Són tractats com perillosos criminals violents en el règim monàrquic espanyol. Mentre, els exiliats son considerats a Europa com demòcrates, estan en llibertat i no són perseguits.\n2. La repressió del 155, inclosa l’actuació de la policia espanyola el dia 1 d’octubre, endegada pels partits de Casado i Sánchez, que es presenten com defensors del estat, son els que amenacen l’Estat. Casado tuiteja en la llengua de l’imperi: “Como ya le dije a Sánchez en La Moncloa, si los independentistas siguen incumpliendo la Ley y amenazando al Estado solicitaremos la activación del art. 155 y garantizaremos con nuestros votos en el Senado su aprobación. No permitiremos ningún tipo de amenaza al estado de Derecho”.\n3. El dirigent del PP, sota sospita pels seus obscurs màsters, ha estat contestat en un altre tuït en català perquè n’aprengui com els catalans aprenen l’espanyol. “Casado o solter hauria de saber que el que ataca la democràcia y l’estat es que innocents polítics sobiranistes catalanes estiguin en presó preventiva mentre son lliures a Europa”.\n4. També Sánchez i Casado han de reconèixer que PSOE i PP atempten greument contra la democràcia i l’estat quan el règim monàrquic espanyol es dedica a fer negoci venen armament a Aràbia Saudita i països dèspotes similars. Arabia Saudita ha estat acusada de cometre crims contra la humanitat. Amb armament espanyol? Aràbia Saudita és el primer client de la industria armamentista espanyola.\nJaume Terribas\t el 22 d'agost de 2018 a les 10:40\nTinc la sensació, a la vista dels fets del Rei Felip VI, que supera al seu pare menyspreant la voluntat del propi poble espanyol i català tant per la seva activitat política com econòmica, l’únic camí és fugir-ne !.\nRespon a Jaume Terribas Cancel·la les respostes\nParenostre groc, incompatible amb el Valle de los Caidos


Comunicat de la Generalitat en relació amb el desenvolupament d’una plataforma logística a Manises – Noticies en Valencià de València Castelló i Alacant\n12 abril, 2017 vlcseo 199 Views 0 Comments\n– L’empresa *Amazon no s’ha posat en contacte amb la Generalitat en cap moment.\n– L’empresa *Zune Serveis ha mantingut diverses reunions amb aquesta Administració per a exposar la idea de desenvolupament d’una plataforma logística a Manises, al costat de l’aeroport. Aquesta mercantil no ha acreditat el compromís avalat i efectiu econòmicament per a realitzar una inversió de caràcter estratègic a la Comunitat per part de cap multinacional.\n– Els representants de l’empresa *Zune no han presentat cap projecte tècnic ni document oficial per a iniciar cap tramitació administrativa.\n– El Consell no ha paralitzat, per tant, cap projecte logístic de *Amazon a la Comunitat Valenciana.\n← Vicent Marzà felicita les jugadores del club Asorcas Bisontes FS, subcampió d’Europa de futbol sala per a dones sordes\nLa gran novel·la valenciana sobre la guerra de Successió →\nEl conseller d'Educació, Investigació, Cultura i Esport, Vicent Marzà, acompanyat pel director general d'Esport, Josep Miquel Moya, han rebut la


Aigües Sabadell i l’Ajuntament volen captar fons europeus per reformar dues depuradores\nLes cúpules de les dues institucions ratifiquen aquest projecte, que és una de les 10 iniciatives compartides per invertir 120 milions d’euros\n30 de de juliol del 2021. 15:39\nL’Ajuntament de Sabadell i Aigües Sabadell han ratificat aquest divendres el projecte Biotop, una proposta per captar fons europeus per reformar les instal·lacions de dues depuradores de la ciutat. Aquesta és una de les 10 iniciatives compartides entre municipi i empresa per invertir uns 120 milions d’euros, tal com han anunciat les dues entitats en un comunicat conjunt.\nEl BBVA torna a l’índex Euro Stoxx 50\nLa tornada a l’oficina s’imposa al teletreball després del segon estiu de Covid\nEl Biotop ha sigut desenvolupat durant el 2020 i presentat a l’Agència Catalana de l’aigua el desembre de l’exercici passat, amb l’objectiu de reformar part de les activitats del cicle de l’aigua a Sabadell. La voluntat compartida entre les dues institucions és «contribuir i generar vida», mitjançant més energia neta, aigua i recursos regenerats, aire net, entre d’altres; i «valor», amb un nou model de gestió sostenible, transparència i ocupació verda. Per a això, pretenen potenciar la interacció entre la ciutadania i l’entorn, amb aliances amb administracions i entitats, ajudant la «creació de la ciutat del futur», i generant «ocupació verda», segons manifesten.\nEl disseny del Biotop pretén deixar de generar 10.895 tones de CO2 cada any, recuperar 3 hm³ d’aigua potable a l’any, la reducció del 80% de residus propis i l’autogeneració de 19.500 MWh anuals. També pretén tenir un efecte sobre l’ocupació, amb la creació de 17 nous llocs de treball en llocs de treball verds directes i 1.000 més d’indirectes.\nFons europeus Sabadell


Des del meu punt de vista: Paul en el norte | Paul en Quebec (Michel Rabagliati)\nSi hi ha una saga de còmics que gaudeixo enormement (Yotsuba a part) és la del PAUL. Sóc molt fan del tipus de dibuix (atintinat), les històries quotidianes, el pas dels anys i de la vida, les reflexions barrejades amb el seu humor irònic característic... es pot dir que amb els còmic del Paul veiem el pas per la vida d'un noi que creix i es converteix en pare (alter ego del propi autor). De forma desordenada, això sí. Episodis solts de la seva vida.\nEn aquesta ocasió he llegit aquests dos:\nEn el primer, Paul al Quebec, veiem ja un Paul crescut amb una filla i s'hi tracta el tema de la malaltia i la mort. En aquest cas l'afectat és el seu sogre, en Roland, el pare de la seva dona.\nS'hi barreja la nostàlgia pels bons temps viscuts i el procés de l'enfermetat, la mort i el dol.\nEll mateix, l'autor, havia dit que l'havia dedicat al seu propi sogre (totes les seves històries es basen en coses que li han pasat a ell mateix). Té moments molt emotius, així com la reflexió sobre la pròpia mort i on hem de passar (i com) els darrrers dies de la nostra vida.\nA mi personalment m'ha agradat molt, és veritat que té un punt trist... però pràcticament tots el tenen (no sé si heu llegit "Paul en los scouts").\nEl segon, Paul en el norte, retrocedim fins a la seva etapada adolescent. Una época força dolenta per qualsevol persona d'aquesta edat. En Paul aquí té uns 15 anys i la seva vida és bastant simple, es queixa per tot i no troba prous motivacions. L'únic que vol es comprar-se una moto, una Kawasaki KE-100. Casualment fa nous amics i això li obra moltes portes, moltes noves aventures i fins i tot un amor.\nLes històries del Paul molen perque l'autor també cuida molt el context històric. D'una manera més o menys subtil ens podem fer a la idea de la situació que s'està vivint (referèndum en el primer cas i Jocs Olímpics en el segon cas: Montreal 1976).\nTambé cal apuntar que és un autor que no s'oblida de les biblioteques a l'hora de dibuixar (veure ressenya Paul en los scouts) i aquí no és menys:\nPer cert, l'escaneig en aquest cas no és meu. L'he tret del magnífic blog "Diario de lectura de cómic Jiro Taniguchi".


Pep Pujol – Escena Poblenou\nGRAELLA DE PROGRAMACIÓ (descarregar PDF)\nAbout Pep Pujol\nSo far Pep Pujol has created 18 blog entries.\nOBRIM CONVOCATÒRIA 2019 ‘EMBRIONS’\nEls programes d’arts visuals i d’arts escèniques del centre cívic Can Felipa, junt amb el festival de creació contemporània Escena Poblenou, presentem les bases de la 4a edició de la convocatòria Al meu barri fan performances 2019. Destinada a donar suport a propostes que desenvolupin una pràctica artística en col·laboració amb el Poblenou, aquesta convocatòria busca generar processos artístics [...]\nOBRIM CONVOCATÒRIA 2019 ‘EMBRIONS’Pep Pujol2019-04-05T11:01:53+00:00\nOBRIM CONVOCATÒRIA 2019 ‘AL MEU BARRI FAN PERFORMANCES’\nEls programes d’arts visuals i d’arts escèniques del centre cívic Can Felipa, junt amb el festival de creació contemporània Escena Poblenou, presentem les bases de la 4a edició de la convocatòria Al meu barri fan performances 2019. Destinada a donar suport a propostes que desenvolupin una pràctica artística en col·laboració amb el Poblenou, aquesta [...]\nOBRIM CONVOCATÒRIA 2019 ‘AL MEU BARRI FAN PERFORMANCES’Pep Pujol2019-03-20T04:59:44+00:00\nNosaltres, les dones, som aquí!\nEl festival Escena Poblenou vol ser també un espai de reflexió, un petit far que aculli i doni veu a les dones. És per això que en aquesta edició endeguem el projecte SOM AQUÍ. Nosaltres, les dones, som aquí! Per aquest 2018, aquest projecte compta amb diferents accions: VIQUIMARATÓ DE DONES PROFESSIONALS DE L'ESCENA Dimarts [...]\nNosaltres, les dones, som aquí!Pep Pujol2018-10-12T21:10:37+00:00\nJa pots comprar les teves entrades per Escena Poblenou 2018\nLa dissetena edició del Festival Escena Poblenou ja s'acosta! Consulta la programació completa de tots els espectacles aquí. No et quedis sense entrada i gaudeix d'un descompte en el preu si adquireixes els tiquets abans del dia de la funció per internet. Comença el compte enrrere!\nJa pots comprar les teves entrades per Escena Poblenou 2018Pep Pujol2018-09-24T16:09:52+00:00\nLes dones protagonistes de la imatge del Festival Escena Poblenou 2018\nHem iniciat la Campanya de comunicació Som dones i Som aquí amb retrats de dones, de països i cultures diferents, amb diferents oficis i realitats, per a teixir xarxes entre nosaltres. Només amb complicitats de suport reals, podrem transformar la realitat. Perquè les dones reivindiquem el lloc en la societat que ens ha sigut [...]\nLes dones protagonistes de la imatge del Festival Escena Poblenou 2018Pep Pujol2018-07-16T15:38:56+00:00\nObrim nova convocatòria: Embrions 2018\nJa hem obert la convocatòria per a participar en la cinquena edició del Projecte Embrions, que té per objectiu recolzar els projectes artístics que estan en estat de gestació de creadors i creadores professionals; idees embrionàries que en un futur esdevindran projectes escènics, o no. CONSULTEU LES BASES AQUÍ DESCARREGUEU EL FORMULARI AQUÍ [...]\nObrim nova convocatòria: Embrions 2018Pep Pujol2018-03-12T18:26:24+00:00\nObrim nova convocatòria: Al meu barri fan performances 2018\nEls programes d’arts visuals i d’arts escèniques del centre cívic Can Felipa, junt amb el festival de creació contemporània Escena Poblenou, presentem les bases de la 3a edició de la convocatòria Al meu barri fan performances 2018. Destinada a donar suport a propostes que desenvolupin una pràctica artística en col·laboració amb el Poblenou, aquesta convoca [...]\nObrim nova convocatòria: Al meu barri fan performances 2018Pep Pujol2018-01-18T17:11:23+00:00\nFotografies edició 2017\nFotografies edició 2017Pep Pujol2017-10-31T05:27:43+00:00\nJA POTS COMPRAR LES TEVES ENTRADES! No et quedis sense entrada pels espectacles del Festival Escena Poblenou! I aquest any, si les compres amb antel·lació, podràs gaudir d'un preu especial. Compra totes les teves entrades de forma anticipada a través d'Atrapalo, fins el dia abans del dia de la funció.\nJa pots comprar les teves entrades!Pep Pujol2017-10-07T14:22:40+00:00\nJa hem obert les convocatòries de suport a la creació pel 2017\nEl suport a la creació és un dels fonaments del Festival. Es dóna molta importància a la necessitat de recolzar els processos de creació i investigació, oferint recursos a l’artista per a desenvolupar-los. Aquest any hem publicat tres propostes de suport a la creació: EMBRIONS. Amb l’objectiu de recolzar els projectes artístics que estan en [...]\nJa hem obert les convocatòries de suport a la creació pel 2017Pep Pujol2017-02-03T16:02:40+00:00\n(selecciona una de les 2 opcions)\nSóc professional de les arts escèniques\nAccepto les condicions de\nl' Avís legal d'aquesta web\n🥁🥁🥁🥁 Atenció, atenció! Ja hem resolt les convocatòries de Suport a la Creació per la 18a edició del Festival… twitter.com/i/web/status/1…\nTeixint complicitats amb @firatarrega ❤ Presentació del programa de suport a la creació, enguany i participem amb… twitter.com/i/web/status/1…\nEste sábado es #PoblenouOpenDay más de 70 espacios, 28 artistas pintando, 15 grupos tocando y muchas actividades vi… twitter.com/i/web/status/1…\n🎊 obrim convocatòria del Projecte #embrions !! 📆 fins el 30 d’abril Més info: tinyurl.com/y5q8djnj… twitter.com/i/web/status/1…\nEl @calafelipa i el festival de creació contemporània @EscenaPoblenou presenten les bases de la 4a edició de la… twitter.com/i/web/status/1…


Les Marines de Gassin Joncquières Gassin França - Ofertes d'hotels amb els MILLORS DESCOMPTES EN LÍNIA\nRoute de Saint Tropez, rue des Pierres Marines , Marines de Gassin, Barri de Bertaud, Gassin, França, 83580 - Veure al mapa\nMés informació sobre Les Marines de Gassin Joncquières\nAl visitar Gassin, vosté es sentirà com a casa a Les Marines de Gassin Joncquières, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Les Marines de Gassin Joncquières, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Les carecterístiques més important de l'hotel inclouen habitació familiar, ascensor.\nA més, totes les habitacions ofereixen una gran varietat de comoditats com ara calefacció, aparell de televisió, cuina americana, nevera, forn microones per satisfer els clients més exigents. L'hotel compta amb una llista completa de comoditats, com piscina exterior. Sigui quina sigui la seva raó per visitar Gassin, el Les Marines de Gassin Joncquières és el lloc perfecte per una estimulant i emocionant escapada.\nL’allotjament no disposa de recepció. Podeu recollir les claus a: LOU TRELUS 4 Montée de la Grade Croisette, 83120 Sainte-Maxime. Cal que informeu el Les Marines de Gassin Joncquières de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Una trentena de persones participen en l’homenatge de Rubí a la gent gran - Diari de Rubí\nL’acte va tenir lloc als jardins de l’Ateneu i l’alcaldessa va ser l’encarregada de donar la benvinguda. / Localpres- Ajuntament\nL’Ajuntament de Rubí va homenatjar l’1 d’octubre la gent gran de la ciutat coincidint amb el Dia Internacional de la Gent Gran. La trobada va aplegar 30 persones als jardins de l’Ateneu en un acte adreçat exclusivament als majors de 60 anys.\nL’alcaldessa, Ana M. Martínez, va ser l’encarregada de donar la benvinguda als assistents i va reivindicar la importància de les xarxes ciutadanes, com es va demostrar durant la pandèmia: “En aquesta crisi, hem vist joves cuidant dels veïns i veïnes de més edat, fent la compra o simplement vigilant que es trobessin bé si havien de passar molts dies sols. Els més joves han cuidat dels més grans. I així, d’alguna manera, en aquests últims temps, la societat us ha començat a retornar tot allò que vosaltres ens doneu cada dia”.\nLa màxima responsable municipal també va reivindicar el compromís de l’Ajuntament amb la gent gran: “Cuidar del vostre benestar físic i emocional, escoltar i atendre les vostres opinions i necessitats, facilitar-vos opcions culturals, esportives i de lleure perquè continueu gaudint de la ciutat i quan convingui, inclou també cuidar de les persones que us cuiden”. Ana M. Martínez va emplaçar els assistents a participar en les propostes del programa ‘Gaudeix de la vida en gran’, que inclou activitats formatives, culturals, esportives i de lleure dirigides específicament a les persones grans.\nEn el marc d’aquest acte, el Consell Consultiu de la Gent Gran de Rubí va fer públic un manifest a través del qual van denunciar la bretxa tecnològica i van reclamar l’equitat digital. Neus Lozano, consellera i representant de l’Esbart Dansaire de Rubí, va afirmar que “si la comunitat internacional vol aconseguir els Objectius de Desenvolupament Sostenible de l’ONU per al 2030, cal aconseguir que totes les persones del món accedeixin i utilitzin les tecnologies digitals i tancar les bretxes digitals”. En el seu discurs, Rosa Maria Andrés, consellera i presidenta de l’Aula d’Extensió Universitària de Rubí, va destacar l’esforç de les persones grans per adaptar-se a les noves tecnologies i va reclamar “temps i paciència”.\nLa trobada es va tancar amb un concert del grup de cambra de violes de l’Escola de Música Pere Burés.


República | | Pàgina 2\n– Artur Mas va proposar a la seva intervenció a Molins de Rei una proposta que representava un escac a les principals entitats cíviques del nostre País. Quan s’emplaça a l’ANC i a Òmnium a prendre la iniciativa en favor d’una “llista amb el President” o mes eufemísticament les convida a posar en marxa una “Llista transversal del sobiranisme civil” s’està intentant desviar a les entitats de les seves funcions i objectius cívics com a eixos d’un moviment transversal per la Independència i la República Catalana i es pretén arrossegar a aquestes entitats a una activitat, la de la política institucional, que es aliena al seus principis constitutius. Al mateix temps es pretén arrossegar a favor del partit del President, l’activitat d’aquestes entitats cíviques.\n– Cedir a aquestes pretensions implica portar a aquestes entitats cap a una política partidària, a una activitat excloent en relació a amplis sectors de l’espectre polític i social de l’independentisme.\nPer altra banda, la proposta del President Mas té conseqüències envers l’interior d’aquestes societats cíviques transversals produint a pocs mesos del 27S desconcert i evidents desavinences quan el més necessari, en aquests moments, és tenir objectius clars i unitat d’acció.\n– Creiem que és criticable que les principals entitats de la societat civil hagin acceptat el joc del President Mas, quan menys falta feia reobrir debats tancats i superats. Tot i que també volem remarcar aspectes positius com la voluntat de consultar a tots els afiliats i afiliades, així com cercar el màxim compromís de coordinaciò en la campanya d’estiu per assolir la comprensiò dels beneficis de la República Catalana Independent i el vot independentista més àmpli possible.\n– Som conscients que la nostra principal funció, de tota la societat civil, és fomentar i impulsar la mobilització i que, per damunt de tota altra consideració, ens posem al servei del poble i no dels interessos de les candidatures. La societat civil ha d’empènyer i mobilitzar i els partits polítics desenvolupar el seu treball de proposta amb contingut social. Tots hem de jugar el nostre paper. Ara és l’hora de parlar de continguts i no del què ni del qui.\nCol·lectiu Drassanes, 30 de juny de 2015\ninfo@drassanes.cat http://drassanes.cat @drassanesCAT\nCategories: Comunicats, Drassanes, Procés Constituent, República | Tags: 27S, comunicats, Drassanes, eleccions | Permalink.\nL’única resposta al TC: intensificar la mobilització per la República Catalana Independent\n– El Tribunal Constitucional espanyol ha suspès cautelarment alguns articles de la llei catalana que estableix la creació de les estructures d’Estat. La suspensió ha estat automàtica després que l’alt tribunal hagi admès a tràmit el recurs presentat pel govern espanyol contra diversos articles de la Llei 3/2015 d’11 de març de mesures fiscals, financeres i administratives del Parlament de Catalunya. Aquesta suspensió cautelar suposa un nou atac contra el nostre Poble. Un nou intent de bloqueig i negació de la nostra Nació i de la nostra sobirania per part de les institucions judicials i polítiques espanyoles que posa de manifest el caràcter antidemocràtic d’aquest Estat hereu del franquisme.\n– No li reconeixem al Tribunal Constitucional cap legitimitat per sobre de les nostres institucions ni cap poder per decidir o condicionar el nostre futur polític.\n– La millor resposta del Poble català a aquestes actuacions antidemocràtiques és la seva implicació activa en el camí vers la independència amb la mobilització constant, amb un nou Onze de Setembre massiu i cercant el màxim suport social a la independència el que en resta fins el 27S. Impulsant i participant del Debat Constituent que ha d’impregnar les properes eleccions al Parlament dotant-les d’un veritable caràcter plebiscitari i constituent que ens portin definitivament cap a la República Catalana Independent.\nCategories: Comunicats, Drassanes, Procés Constituent, República | Tags: comunicats, Drassanes, Estructures d'estat, TC | Permalink.\nLes Sectorials de l’ANC enfilen el Debat Constituent de la futura República Catalana Independent\nPubliquem la nota elaborada per l’Equip de Coordinació Intersectorial de l’ANC -ECI-, organitzadors de la Jornada.\nLes IV Jornades Sectorials han fixat les bases de col·laboració amb la Convenció Constitucional\nMés d’un centenar de participants han debatut sobre la Constitució de la República Catalana Independent. Foto: F.Palau\nEl debat constituent és protagonista de la nova fase del procés sobiranista i això havia de fer-se notar. Més d’un centenar de delegats en representació de 29 assemblees sectorials han celebrat la IV Jornada de Sectorials de l’ANC per posar en comú el fruit dels debats constituents, discutits i elaborats durant les darreres setmanes i que l’Equip de Coordinació Intersectorial de l’ANC (ECI) ha organitzat i dinamitzat.\nAquesta IV Jornada estava centrada en el “Debat Constituent per a la República Catalana Independent”, és a dir: assenyalar els eixos fonamentals per a una futura Constitució d’una Catalunya independent. Els debats s’han desenvolupat al llarg d’una intensa jornada matinal d’aquest dissabte primaveral 16 de maig al Recinte de l’Escola Industrial de Barcelona.\nLa benvinguda als assistents ha anat a càrrec del coordinador de l’ECI, Josep Antolí, que ha assegurat que l’objectiu de la Jornada no és redactar cap nou projecte de Constitució, sinó “el de sumar propostes i aspectes de les nostres sectorials als 4 projectes constitucionals ja existents”. Per la seva banda Josep Arranz, secretari de l’Equip de Coordinació Intersectorial, ha remarcat que la participació de l’ANC en el debat constituent no fa sinó recollir allò que ja està en el carrer. “Catalunya, si per voluntat pròpia esdevé una nova nació independent, haurà de dotar-se d’una Constitució i d’unes normes de desenvolupament que li siguin pròpies. És a dir, Catalunya comptarà amb un marc jurídic d’aprofundiment de la democràcia en allò econòmic, polític i social”. Segons continua Arranz “per a les sectorials de l’ANC no és possible elaborar una constitució en el segle XXI sense la participació directa dels ciutadans, és necessari incentivar la participació del conjunt del poble i per això des de les diverses Sectorials que conformem l’ANC estem disposats a aportar el nostre treball en aquesta direcció”.\nL’experiència de nous estats a Europa, el paper de Diplocat i la Convenció Constitucional\nAssistents a la Jornada atents a la intervenció de Martí Estruch. Foto: ECI\nPrevi als debats s’ha comptat amb tres intervencions de nivell que han suscitat una participació intensa i apassionada en el posterior col·loqui. El periodista i director de Vilaweb, Vicent Partal, ha amenitzat els membres de l’ANC sobre la formació de nous Estats amb algunes de les seves experiències com a corresponsal en els processos d’independència com a l’ex-república soviètica d’Estònia i el cas d’Eslovènia a començaments dels anys 90. Les seves experiències viscudes li han servit per a advertir als assistents a la Jornada que “la independència no és una Nit de Reis. És un procés lent, amb fites, que cal veure’l al cap dels anys per a comprovar que el país ha canviat com un mitjó”. I ha reblat: “És possible que algú no s’hagi adonat, però Catalunya ja hi està de ple en el procés cap a la independència”. També ha parlat del paper clau que exercirà Barcelona, Cap i Casal, en el reconeixement internacional del nou estat. “Barcelona té un pes econòmic i polític molt important a nivell internacional i hi ha massa interessos en joc com perquè les potències europees i internacionals no ens facin cas en el precís moment de la independència”. També ha dedicat la seva intervenció en destacar el valor del 9N en l’escena internacional on es va posar en evidència la feblesa de l’Estat espanyol a Catalunya on no va poder imposar la seva autoritat (tot i les sentències del TC i l’extraordinària i inhabitual presència policial). I en canvi el contrapés del comportament exemplarment cívic i l’impressionant nivell organitzatiu de la societat i de les institucions catalanes que foren vistes com a factor d’estabilitat.\nJosep Antolí (dreta) Vicent Partal, Martí Estruch, Josep Arranz i Jordi Rich. Foto: ECI\nMartí Estruch, responsable de comunicació internacional del Diplocat -el Consell de la diplomàcia pública de Catalunya- ha explicat durant la seva intervenció la importància de la internacionalització d’un procés d’independència d’un nou estat, per a assegurar que a Catalunya, “els resultats comencen a ser mesurables”, posant com a exemple recent el Debat celebrat al Parlament danés sobre la independència de Catalunya.\nEstruch ha mantingut que per a que algú et reconegui, abans és necessari que et conegui. I en essència això és el que està fent Diplocat arreu del món amb Jornades acadèmiques, contactes al més alt nivell amb els principals mitjans de comunicació internacionals i corresponsals del món, treballant de manera coordinada institucions privades de tot tipus -l’ANC entre elles-, agents socials i Govern.\nFinalment, Jordi Rich ha pres la paraula. Rich és membre promotor de la Convenció Constitucional i de la qual emana la iniciativa Reinicia Catalunya des d’on també es pretén fomentar el debat constitucional recollint aportacions d’entitats, d’experts i del territori i per la qual cosa disposarà del suport d’una web per on canalitzar el debat. Reinicia, a finals de mes, farà la seva presentació en societat. El sobiranisme civil ja fa mesos que impulsa la discussió sobre com ha de ser el nou estat. S’han redactat diversos esborranys d’una eventual Constitució catalana, i aquesta nova iniciativa aixoplugarà la discussió constituent. En la plataforma hi són presents entitats independentistes i també altres que, malgrat no ser-ho, donen suport al procés d’un nou estat. La Convenció Constitucional impulsa un procés de deliberació de la Constitució que és definit com un procés participatiu i radicalment democràtic.\nEl debat ha estat participatiu i intens durant tota la Jornada. Foto: ECI\nLa Convenció Constitucional vetllarà perquè el procés de redacció de la Constitució catalana es desenvolupi com a mínim en tres fases: una de “participativa”, amb el debat ciutadà, una segona de “representativa” conjunta entre parlamentaris i representants de la societat civil i una darrera etapa de “ratificació” a través d’un referèndum vinculant.\nRich ha versat sobre les parts que ha de tenir una Constitució, les més importants i bàsiques: Definir quin és el subjecte que exerceix la sobirania: el Parlament o el Poble. D’on es desprenen dos grans models: el parlamentari (anglosaxó) o el participatiu o democràcia semi-directa (suís). Els Drets individuals i col·lectius. Així com el repartiment i el control del Poder (divisió de poders). També ha remarcat la importància del sistema electoral, donat que mai és neutre. Conforma majories i l’estabilitat d’un país pot dependre del seu sistema electoral. Tant important com és definir el sistema d’elecció dels representants públics, també ho hauria de ser el disposar d’un sistema de revocabilitat que poques legislacions contemplen. Igualment important és definir el tipus de sistema executiu: presidencialista o semi-presidencialista (una variant del qual és la monarquia parlamentaria) o el conegut com a Directorial o de consens (sistema col·legial en que el Parlament elegeix l’executiu i reflexa la seva diversitat).\nSessió de Treball i conclusions\nSessió de Treball d’un dels cinc grups de debat. Foto: ECI\nA mig matí s’ha procedit a la constitució de cinc taules de treball per grups per a posar en comú el fruit dels diferents debats fets durant les setmanes anteriors i l’elaboració de les conclusions genèriques que seran ara recollides i sintetitzades per l’Equip de Coordinació Intersectorial i enviades a la iniciativa Reinicia per a la seva canalització i aportació al debat. Un debat que a la cloenda de la Jornada s’ha deixat ben clar que aquesta d’avui només era el començament d’un llarg i intens procés deliberatiu i participatiu que cal aprofundir al màxim.\nEls grups de sectorials formats han estat: Ciutadania, coordinat per Martha Moreo de la Sectorial d’Immigrants, Benestar, coordinat per Maria Rosa Güell de Sanitat, Economia i Territori, coordinat per David Ros d’Economistes, Cultura,coordinat per Josep Solé de Cultura i Administració, coordinat per Josep Antolí d’Administració Pública. A cada grup hi han participat en l’elaboració de propostes diverses sectorials.\nEl gruix de les conclusions s’han centrat en aportacions referents als Drets de ciutadania i a l’exercici de les llibertats individuals i col·lectives, a un Estat al servei de la persona i la col·lectivitat. Dret a una vida digna: serveis socials, alimentació, habitatge, ingressos econòmics mínims, educació i salut universals. A la nacionalitat. A la socialització de l’espai públic com a àmbit de foment de la participació ciutadana. Protecció i prevenció contra les discriminacions i la desigualtat. Dret al treball i defensa d’un lloc de treball digne com a base per aconseguir el bé comú de les persones. Defensa dels valors republicans i democràtics com a base de la dignitat i la llibertat de la persona. Dret a l’accés a la Cultura en igualtat de condicions, considerant aquesta com un dret social de tot ciutadà al mateix nivell que l’educació, l’habitatge o la salut. L’esport com a foment de valors com la cohesió social. Garantir la recerca i la llibertat de càtedra. Debat entre neutralitat de l’estat respecte el fet religiós vs laïcitat. Escola catalana i en català com a llengua vehicular del sistema educatiu. Català i aranés úniques llengües oficials. Un model únic d’ocupació pública per a totes les administracions (una sola escola de l’administració pública, un sol catàleg de treball…) Evaluació continua del servei, transparència de l’administració. Tot ciutadà ha d’arribar a conèixer què es fa amb els recursos i els diners públics. I una direcció pública professional a través dels propis mèrits no subjecte als canvis dels polítics de torn.\nCategories: Procés Constituent, República | Tags: ANC, Jornades, procés constituent, república catalana | Permalink.\nLa resposta al TC, el debat constituent\nFem realitat la República Catalana Independent\nEl Tribunal Constitucional espanyol ha dictat dues sentències que anul·len el decret de convocatòria de la Consulta del 9N del 27 de setembre de 2014 (substituïda pel procés participatiu del Nou 9N) i part de la Llei de Consultes. Aquestes sentències suposen un nou atac contra el nostre Poble. Considerem que aquest permanent intent de bloqueig i negació de la nostra Nació i de la nostra sobirania per part de les institucions judicials i polítiques espanyoles posa de manifest el caràcter antidemocràtic d’aquest Estat hereu del franquisme i el nul respecte a la voluntat popular dels catalans per part del govern espanyol. No reconeixem el Tribunal Constitucional ni cap legitimitat per sobre de les nostres institucions ni cap poder per decidir o condicionar el nostre futur polític.\nLa demostració de força i compromís del nostre poble amb la llibertat que suposà el 9N, reforça el nostre convenciment que no hi ha cap altra alternativa que no passi per la ruptura política amb un règim en descomposició, la declaració d’independència i l’inici d’un període constituent de la nova República Catalana.\nLa millor resposta del Poble català a aquestes sentències antidemocràtiques és la seva implicació activa en el camí vers la independència amb la mobilització constant. Impulsant i participant del Debat Constituent que ha d’impregnar les properes conteses electorals del 24 de maig i 27 de setembre que, sens dubte, venen marcades per forts vents de canvi, dotant-les d’un veritable caràcter plebiscitari i constituent que ens portin definitivament cap a la República Catalana Independent.\nCol·lectiu Drassanes, 25 de febrer de 2015\nCategories: 9N, Comunicats, Drassanes, Procés Constituent, República | Tags: 9N, comunicats, Tribunal Constitucional | Permalink.


Què fem de fisioteràpia, rehabilitació i acupuntura a Artés Salut?\nTambé hi pots trobar tractaments d’Acupuntura, una tècnica terapèutica que forma part de la medicina xinesa i que ens permet tractar el dolor des d’un punt de vista més energètic o com a complement d’altres tècniques de la fisioteràpia.\nQuines especialitats i tractaments hi trobem a la fisioteràpia, rehabilitació i acupuntura?\nRehabilitació de lesions musculars, esquinços, fractures i tendinosis.\nTractament de lesions relacionades amb l’esport.\nAcupuntura: tractament del dolor.\nTractaments de cames cansades.\nTots aquests tractaments els realitzem a través de tècniques manuals i amb l’ajuda d’un equip multidisciplinari, visualitzant i tractant el cos com un tot, per tal d’obtenir els millors resultats i aconseguir un estat de salut òptim!\nQui és la professional que s’encarrega de la fisioteràpia, rehabilitació i acupuntura?


Més reis negres per a la nit més màgica de l'any: guia de cavalcades al Berguedà i a la resta del país | NacióBerguedà\nMés reis negres per a la nit més màgica de l'any: guia de cavalcades al Berguedà i a la resta del país\nper Laura Estrada / Pilar Màrquez Ambròs , 4 de gener de 2019 a les 18:12 |\nSes Majestats al Moll de la Fusta l'any passat Foto: Ajuntament de Barcelona\nLes úniques capitals de Barcelona que no tindran un rei Baltasar "de veritat" seran Berga i Igualada. Aquesta última, però, s'ha compromès a "reformar la cavalcada de cara al 2020" i "fer-la més diversa" de cara al futur, tal com va explicar NacióBerguedà fa una setmana. A la comarca del Berguedà, Gironella i Viladomiu Nou ja fa anys que posen en la pell de Baltasar a una persona de color. Enguany s'hi afegirà, com a mínim, Avià.\nCavalcades al Berguedà: Ses Majestats arribaran a Berga seguint un gran estel lluminós\nEls Reis Mags arribaran a Berga, com és tradició, a dos quarts de 6 de la tarda amb sortida a la plaça Gernika. La comitiva encapçalada per un gran estel lluminós desfilarà per diversos carrers del nucli urbà fins a la plaça de la Creu. Allà, els Reis d’Orient deixaran les carrosses i continuaran el recorregut a peu pel carrer de la Ciutat fins a la plaça de Sant Pere, on adoraran el pessebre de la Berruga.\nEls Reis Mags es dirigiran llavors a l’Ajuntament de Berga, on se’ls farà entrega de les claus de la ciutat per accedir a les llars berguedanes durant la nit i desar els regals corresponents. La cavalcada a la ciutat compta amb la col·laboració de La Bauma dels Encantats, la Penya Boletaire i Colònies a Borredà, que cada any gestionen cadascuna de les carrosses. Aquest dissabte, tenen previst repartir més de 1.200 quilos de caramels.\nLa comitiva del Rei Negre a Berga. Foto: Aida Morales\nBerga no és l'única població del Berguedà que rebrà els Reis aquest dissabte. A Gironella els Reis d'Orient arribaran, com marca la tradició, a les Roques del Pont Vell a les 6 de la tarda. La d'aquesta vila és una de les cavalcades més concorregudes de la comarca que destaca per la particularitat d'arribar en barca.\nA Puig-reig, la cavalcada de Reis engegarà motors, a dos quarts de 7 de la tarda, davant la piscina. Recorrerà diversos carrers de la població com el passeig de la Via, el carrer Major i el carrer Llobregat fins al camp de futbol, i els carrers Tarragona, Girona i Pau Casals per dirigir-se, seguidament, a la plaça Mestre Badia.\nA Guardiola de Berguedà, l'arribada dels Reis serà a dos quarts de 8 la tarda. Ses Majestats seran rebudes per les autoritats a la plaça de l'Ajuntament, i seguidament es dirigiran en direcció al barri Bastareny per visitar el pessebre vivent.\nTambé a l'alt Berguedà, a la Pobla de Lillet, a dos quarts de 7 de la tarda, hi arribarà el Tren Reial amb Ses Majestats d'Orient i tot el seu seguici. Els reis màgics faran cap a l'Estació Reial, situada al final de la via del Carrilet; i després emprendran el camí fins a l'ajuntament on es farà una recepció i s'entregaran les claus del poble. Seguidament, es farà la visita i entrega de regals a la residència d'avis.\nMoltes altres poblacions de la comarca, celebren la cavalcada la nit del 5 de gener. Casserres ho fa sempre el 6 de gener. En aquest cas, els Reis d'Orient començaran la cavalcada al municipi a les 6 de la tarda de diumenge acompanyats per la Banda de Cornetes i Tambors.\nTota la informació i horaris de les cavalcades de Reis del Berguedà.\nEls consells bàsics de Protecció Civil per a una Cavalcada dels Reis segura\nBerga i Igualada, les dues úniques capitals de la demarcació sense un Baltasar de pell negra\nSes Majestats repartiran més de 1.500 quilos de caramels a la cavalcada de Gironella\nSocietat, Terrassa, Sabadell, Manresa, l'Hospitalet de Llobregat, Reis d'Orient, Tortosa, Ses Majestats, Reis, cavalcada, cavalcada de Reis, carrossa, Barcelona, Tarragona, Girona, Lleida


Concert 30 anys | Es Liceu\nConcert 30 anys\nEl concert de celebració dels 30 anys d’Es Liceu tingué lloc el passat dia 6 de maig.\nL’assistència no fou gaire massiva, però no va faltar ningú que hagués confirmat l’assistència, ja que la convocatòria només es va fer a través de les xarxes socials i la nostra web.\nAquí a dalt podeu veure un vídeo amb totes les actuacions que tinguérem l’honor de veure i escoltar. No surten en l’ordre exacte en què es varen produir, ni tenen un temps proporcional. Això es deu a què hem recopilat els vídeos que hom ens ha fet arribar, aleatòriament. Si algú té més vídeos o fotografies, ens les podeu fer arribar a webadmin@esliceu.com.\nEl concert va començar amb en Joan i en Biel, ex-alumne i pare respectivament, que ens tocaren música tradicional amb xeremies.\nTot seguit, Ana i Celia Cuellar, ex-alumnes, acompanyades per Valentín, ens oferiren unes àries operístiques.\nLlavors LLuís Fuster i Guillem Femenia, profe actual i ex-alumne, tocaren peces contemporànies al violí i guitarra espanyola.\nEn Macià i en Pep, ex-alumne i ex-pare i profe actual, a un escenari per primera vegada, tocaren dos temes en pla “unplugged”.\nDesprés L’equilibriste, amb Albert Riutort, ex-alumne i ex-professor, oferiren un “set” del seu inclassificable “pop”.\nJohnny Melavo, conjunt d’arreplegats, format per ex-alumnes, ex-profes, i profes actuals, va rememorar la seva actuació de fa 20 anys, al “Des-aniversari” i va tocar algunes peces clàssiques del rock de tots els temps. Guillem Femenia, Pep LLuís Miró, Guillem Pérez, Jaume Bover, Pere Negre i Pep Buades formen aquest grup que es reuneix cada dues dècades, però en aquesta ocasió s’hi va sumar en Víctor Más, un ex-alumne que ens va donar la part més intensa del concert.\nLED’s, amb en Salvador Carbonell, alumne actual, mostraren el que és el bon tocar, peces pròpies i versions del rock més contundent.\nI tancaren els Fletchers, amb en Pep LLuís Miró, també a Johnny Melavo, un speaker-cantant ple d’una acidesa lluïda. Una autèntica apissonadora a l’escenari.\nNomés ens queda agrair a Pere Joan Fuster i Cia, ex-alumne, que va portar tot el so i il·luminació, atents a cada vibració que sortia de escenari, amb un resultat absolutament brillant.\nI també cal esmentar els “brownies” que va dur n’Aixa, ex-alumna, que acompanyaren al gelat i l’ensaïmada magistralment.\nDe tot això en teniu cinc cèntims a aquest àlbum fotogràfic i al vídeo.\n← TERTÚLIA DEL CLUB DE LECTURA\nOlimpíades 2011 →


Abril | 2021 | una mica de tot arreu\nAbril 30, 2021 per unamicadetotarreu\nEl blog segueix informant sobre la lluïda Diada d’enguany. Aquestes properes imatges corresponen a la representació que es va fer, a un dels patis de la Universitat, de la llegenda de Sant Jordi. Una llegenda diferent en que la protagonista és un dragona. Personalment estic més a favor del que es feia sempre dedicat als més petits i que era una cercavila que començava al centre de la ciutat i, després d’un bonic recorregut, arribava a la plaça de les […]\nAbril 29, 2021 per unamicadetotarreu\nQuina diferència en com es va poder celebrar el Sant Jordi 2021 a com estàvem tots en l’anterior edició: a casa i sense cap possibilitat de fer res. Aquest any la Diada va ser una festa i, a Cervera, va coincidir amb el mercat setmanal casa que va fer que l’animació del matí fos encara més lluïda. El carrer General Güell estava ple de parades de llibres i de flors i, durant tot el dia, va estar ple de gent. […]\nRecordant… Acció Catòlica\nAbril 27, 2021 per unamicadetotarreu\nM’han arribat dues fotografies que fan molta gràcia. En aquells anys hi havia una organització dedicada als adolescents que es deia Acció Catòlica. A part del mossèn hi havia com a persones responsables Josep Roca a qui ajudaven els germans Antoni i Joan Puig Torné. Aquest moviment va néixer a Espanya l’any 1926 i tenia com objectiu propagar la cristianització en diferents àmbits de la vida. En la propera fotografia hi podreu veure un grupet de nens i joves de […]


La presentació de la 4a edició de Liceu a la Fresca i totes les novetats d’aquest 2018 serà el proper 11 de juny al Gran Teatre del Liceu. Reserveu-vos la data! Us hi esperem!\nArles, Cotlliure, Morellàs, Perpinyà, Pesillà de la Ribera i Prats de Molló retransmetran Manon Lescaut el proper 16 de juny. La roda de premsa de la 4a edició de Liceu a la Fresca será el proper 11 de juny al Gran Teatre del Liceu\nLa Casa de la Generalitat de Perpinyà ha acollit aquest matí la signatura del conveni entre el Gran Teatre del Liceu i sis municipis de la Catalunya Nord, que per primer cop s’afegiran al projecte Liceu a la Fresca. El director de la Casa de la Generalitat de Perpinyà, Josep Puigbert, i el director general del Liceu, Valentí Oviedo han presidit un acte que formalitza la participació d’Arles, Cotlliure, Morellàs, Perpinyà, Pesillà de la Ribera i Prats de Molló a la projecció en directe i amb pantalla gegant de l’òpera Manon Lescaut, de Giacomo Puccini, el proper dissabte 16 de juny a les 22h.\nJosep Puigbert ha volgut destacar la gran satisfacció que suposa la incorporació dels ajuntaments de la Catalunya Nord al Liceu a la Fresca, ja que “projectes com aquest ajuden a superar les fronteres mentals que encara existeixen, a la vegada que enforteixen les relacions entre nord i sud. Convèncer als ajuntaments per participar-hi, en aquest cas, ha estat fàcil a causa del gran prestigi internacional que té el Liceu”. Unes paraules que Valentí Oviedo ha agraït, emfatitzant els dos objectius que té el Liceu amb aquest projecte: trencar barreres i obrir fronteres. L’òpera ha de ser per a tothom i no només per a uns quants. Des del Liceu democratitzem la cultura per ampliar el coneixement i gaudi de les persones”. El regidor de cultura de Perpinyà, Michel Pinell, ha donat especial importància a la gratuïtat de la proposta que a Perpinyà es farà davant de la Catedral remarcant la tradició operística de la ciutat que hem de posar en valor. Ha clos la presentació l’alcalde de Pesillà de la Ribera, Jean-Paul Billes que també ha agraït “de tot cor per aquesta bella iniciativa”, afegint que “a la cultura no li interessen les fronteres i que la música, com a llenguatge universal, pot portar a tots un missatge d’unió, de pau i de fraternitat avui molt necessari”.\nEl projecte Liceu a la Fresca va aconseguir que més de 100.000 persones gaudissin l’any passat de l’òpera Il trovatore de Giuseppe Verdi des dels espais públics de 166 municipis de tot Espanya, amb especial repercussió a Catalunya. Unes xifres que es van multiplicar gràcies a la retransmissió en directe que varen fer La2 i TV3. Enguany, serà precisament Televisió de Catalunya qui facilitarà el senyal fins a Perpinyà perquè el públic pugui veure l’òpera amb subtítols en català, mentre que Arles, Cotlliure, Morellàs, Pesillà de la Ribera i Prats de Molló rebran el senyal del Liceu amb subtítols en francès.\nLiceu a la Fresca és el projecte catalitzador del Liceu al Territori, una iniciativa pionera que apropa el gènere operístic a tots els públics amb xerrades amenes i accessibles arreu de Catalunya i que culmina amb una visita al Liceu per viure una òpera en directe. Aquest acostament a la Catalunya Nord mostra la voluntat del Teatre en seguir apostant per la difusió operística a tota la societat, facilitant les eines necessàries per acostar-se, entendre i gaudir l’òpera.


ACAV Associació Catalana de les Arts del Vidre: ASSEMBLEA GENERAL SOCIS ACAV 2010\nASSEMBLEA GENERAL SOCIS ACAV 2010\nUs comuniquem que ja tenim data definitiva per a celebrar la propera assemblea general de l’ACAV. Serà el proper dia 14 de Juny de 2010 a la seu d’Artesania de Catalunya, Banys nous 11, de Barcelona. L’hora d’inici en primera convocatòria serà a les 16:00h, en cas de que no hagi prou quorum es farà una segona convocatòria a les 16:30 en la cual s’iniciarà l’assemblea definitivament.\nAcordar la dissolució de la Junta Directiva\nElegir o revocar les noves propostes , si és el cas, per a la nova Junta Directiva i President/a de l’associació, i fixar-ne la durada.\nUs recordem també que podeu presentar les vostres candidatures per a constituir una nova junta, per escrit, fins tres dies abans de l’assemblea general . Aquesta ha d’estar composta per un mínim de 5 membres i un màxim de 9, en els cuals s’inclou el president/a i els vocals corresponents.\nPublicado por Associació Catalana de les Arts del Vidre en 6:51 p. m.


El TC admet a tràmit un recurs d'empara de Cs contra decisions de Forcadell\nBarcelona. Divendres, 5 de Octubre 2018. 15:05\nActualitzat: Divendres, 5 de Octubre 2018. 16:19\nEl ple del Tribunal Constitucional (TC) ha decidit per unanimitat admetre a tràmit un recurs d'empara del grup parlamentari de Ciutadans al Parlament contra la decisió de l'expresidenta de la cambra catalana, Carme Forcadell, per no convocar els plens dels dies 20 i 21 de setembre, 4 i 5 d'octubre i 18 i 19 d'octubre del 2017, que "estaven prèviament fixats al calendari".\nCiutadans considera que s'han pogut vulnerar els seus "drets fonamentals" per l'acció de la presidenta Forcadell així com la "lesió" de les seves facultats parlamentàries de control al Govern i l'impuls de l'Executiu per part dels diputats al no convocar-se els plens.\nEl TC ha admès a tràmit el recurs perquè ha apreciat que concorre “una especial transcendència constitucional perquè l'assumpte suscitat transcendeix del cas concret perquè podria tenir unes conseqüències polítiques generals”.\nEn aquest sentit, el TC requereix al Parlament que remeti la certificació o fotocòpia de les actuacions corresponents a l'acord de la Mesa del 19 de setembre del 2017, on es va decidir modificar l'acord aprovat el 18 de setembre en un plaç màxim de 10 dies.\nCas 1-O El TC admet a tràmit diversos recursos d’empara dels presos polítics i exiliats Jordi Palmer\nCas 1-0 El TC rebutja deixar en llibertat Forcadell Jordi Palmer


Laura Borràs: L’atur juvenil és una emergència social de primera magnitud | Joventut Nacionalista de Catalunya\nLaura Borràs: L’atur juvenil és una emergència social de primera magnitud\nLa cap de llista de JUNTS, Laura Borràs, ha participat en l’acte jove de campanya organitzat per la JNC, on també hi han intervingut la candidata i Secretària General de la JNC, Judith Toronjo, i el conseller Jordi Turull\nLa Joventut Nacionalista de Catalunya (JNC) i Junts per Catalunya han celebrat aquest diumenge l’acte jove central de campanya. Des de Granollers, capital del Vallès Oriental, s’ha celebrat una trobada entre la candidata de Junts al Parlament de Catalunya, Laura Borràs, l’Honorable Conseller i pres polític Jordi Turull i la Secretària General de la JNC, Judith Toronjo.\nEl conseller Jordi Turull ha estat l'encarregat de donar la benvinguda a l’acte i on ha adreçat unes sentides paraules com ex-militant de la JNC del Vallès Oriental: “És un orgull poder donar-vos la benvinguda i dir-vos benvinguts a casa”, i ha remarcat “el sentiment de servei a Catalunya,a les persones i el sentiment patriòtic” que empelta l’organització juvenil a tants i tantes joves del país.\nAixí mateix la candidata Judith Toronjo ha declarat que “ens trobem en un 155 permanent: ho saben els presos polítics i ho veiem quan la repressió no cessa i ens imposen eleccions”. Toronjo ha defensat el projecte de Junts com un espai transversal creat per treballar pels i les joves de Catalunya a través de la solvència i la independència. Per fer front a la pandèmia i la crisi sanitària, social i econòmica que se n’ha derivat, Junts treballarà per revertir el fracàs del govern espanyol que no ha sabut frenar l’atur juvenil, que ha augmentat fins al 40,3%.\nLa JNC ha treballat per aportar propostes a favor de tots els i les joves de Catalunya, incloses en el programa electoral de Junts. La candidata jove ha avançat que “Junts garantirà un pla d’habitatge i un lloguer social” per afavorir l’emancipació digna dels joves i que han “de defensar la llengua catalana davant d’una amenaça constant” del govern espanyol i els seus intents d’acabar amb el català.” I ha afegit que per aconseguir totes aquestes mesures, cal que “el dia 14 els joves ens mobilitzem com ho vam fer l’1 d’Octubre” per aconseguir que Junts pugui treballar per les noves generacions.\nLa candidata a la presidència de la Generalitat, Laura Borràs, assegura que “Junts és un projecte pel futur, però que hem de començar a construir al present. I els joves sou el present.” Però cal fer front a la pandèmia extra-sanitària que també pateixen els joves: l’atur. “Quan veiem les xifres d’atur juvenil que té Espanya, sabem que és una emergència social de primera magnitud. Per això el programa electoral de Junts treballa les necessitats dels joves.” També ha afegit que “els joves son la generació més ben preparada de la història, però la que acumula més precarietat. Això s’ha de trencar.” i ha apel·lat a treballar per una ocupació de qualitat i digne per a totes les persones.\nFinalment, la presidenciable Laura Borràs ha remarcat que des de l’empenta política, Junts i la JNC se sumen per mostrar a la societat que “les dones poden estar al capdavant de tot, exactament igual que ho poden fer els homes” i que “no hi ha millor política d’igualtat que tenir la primera presidenta de la Generalitat”.\nL’acte ha tingut estrictes limitacions d’entrada i ha seguit el protocol de sanitat per fer front a la COVID-19. Per això, s’ha pogut seguir en directe a través de totes les xarxes socials.


Europa en tren, de Barcelona a Sant Petersburg en tren i ferry - Club del Viatger\nde Barcelona a Sant Petersburg en tren y ferry\nDel 12 al 19 de maig 8 dies / 7 nits\nUn viatge fins a l’altra punta d’Europa utilitzant diversos trens i un excel·lent ferry. Els poc més de 4000 km que recorrerem en alguns dels trens i ferry de passatgers més moderns d’Europa ens portaran a través de 8 països d’oest a est fins arribar a Sant Petersburg, la ciutat més bonica de Rússia.\nEl Club del Viatger repeteix viatge i us torna a acompanyar a una veritable però meravellosa “bogeria”, un viatge fins a l’altra punta d’Europa utilitzant diversos trens i un excel·lent ferry. Els poc més de 4000 km que recorrerem en alguns dels trens i ferry de passatgers més moderns d’Europa ens portaran a través de 8 països d’oest a est fins arribar a Sant Petersburg, la ciutat més bonica de Rússia. Tots els recorreguts seran de dia per poder gaudir sempre dels paisatges de primavera que cobreixen la nostra meravellosa Europa. Aquest viatge està pensat per a les persones que senten fascinació per viatjar en tren, per als romàntics, per als nostàlgics, per als amants del slow travel, per als amants d’Europa…\nAVE de Barcelona a Lió – TGV de Lió a Brusel·les\nSortida des dels punts de recollida habituals situats fora de Barcelona amb l’autocar del Club del Viatger. Els companys de viatge que visquin a Barcelona ciutat, els trobarem directament a l’estació de Sants a les 8h del matí. Després de passar plegats el control de seguretat, sortirem a les 8:25h en el tren que ens portarà a Lió. Aquest tren és una de les línies internacionals en les que cooperen l’espanyola Renfe i la francesa SNCF. En aquest cas, el tren serà un tren AVE espanyol del tipus FS100. Durant el viatge, gaudirem d’un pícnic de dinar a bord del tren. La primera “sorpresa” del viatge serà que farem el trajecte de Barcelona a Lió en primera classe!\nArribada a l’estació de Lió Part Dieu a les 13:20h i connexió a les 14h amb el TGV que ens portarà directament a Brussel·les Midi on arribarem a les 17:48 h. Anirem a peu a l’hotel Pullman Brussels Centre Midi de 4 estrelles que es troba situat a pocs metres de l’estació. Després de descansar i refrescar-nos a les nostres habitacions, farem una bona passejada fins al centre històric de la ciutat per admirar la famosa Grand Place, considerada una de les places més boniques del món i envoltada per magnífiques cases molt ornamentades com l’Ajuntament de Brussel.les i les antigues seus dels diferents gremis de la ciutat entre d’altres. Aquest conjunt arquitectònic va entrar a formar part del llistat de Patrimoni de la Humanitat de la Unesco l’any 1998. A continuació anirem a fer un bon sopar a un dels restaurants més emblemàtics de la ciutat: Chez Léon. Després de sopar tornarem a peu a l’hotel per descansar.\nICE fins Colònia – INTERCITY fins Bremen\nDesprés d’esmorzar a l’hotel, anirem a peu cap a l’estació per sortir a les 10:25h en un tren ICE alemany cap a Colònia on arribarem a les 12:15h i des d’on continuarem viatge a les 13:09h en un tren Intercity que, passant per Essen i Münster, ens portarà fins a Bremen on arribarem a les 16:16h. Avui és un dels dies que no tenim dinar reservat. Durant els tres quarts d’hora que tindrem d’enllaç a l’estació de Colònia podrem anar a qualsevol de les botigues i bars que hi ha per poder comprar alguna cosa per menjar i beure.\nA l’arribada a Bremen anirem en un breu recorregut a peu cap a l’hotel Best Western zur Post de 4 estrelles on ens allotjarem aquesta nit. Després de deixar els equipatges a les habitacions, farem una visita guiada a peu per conèixer el magnífic centre històric d’aquesta ciutat hanseàtica tan poc coneguda però tan bonica i interessant que forma part del Patrimoni de la Humanitat segons la Unesco. Veurem el seu Ajuntament gòtic i la catedral, l’estàtua de Roland del segle XV i l’esculptura dels “Músics de Bremen”, els animals protagonistes del conte dels Germans Grimm que s’ha convertit en un dels símbols de la ciutat. Avui soparem al restaurant més conegut i tradicional de Bremen, el Ratskeller. Retorn a peu a l’hotel per descansar.\nINTERCITY a Hamburg - EUROCITY embarca en ferri\nEsmorzar i sortida a peu cap a l’estació central de Bremen, situada a pocs metres del nostre hotel. A les 8;19h sortirem en un tren Intercity cap a Hamburg on enllaçarem a les 9:28h am el tren Eurocity per fer un interessant recorregut que ens portarà a travessar l’Estat Federal de Schleswig-Holstein i a creuar el pont que va a l’illa de Fehmarn fins al port de Puttgarden on el nostre tren embarcarà en un ferry per creuar per mar l’estret conegut com a Fehmarn Belt fins al port de Roedby, ja en territori danès. Arribarem a Roedby a les 12:13h.\nA Roedby passarem el control de passaport i continuarem viatge en tren fins a l’estació central de Copenhaguen on estarà esperant el nostre guia local. Trasllat en autocar cap al restaurant Vita on dinarem.\nDesprés de dinar, farem una visita guiada de la ciutat. El nostre recorregut ens portarà a saludar a la famosa “Sireneta”, símbol de Copenhaguen, i a conèixer el colorit barri de canals de Nyhavn, ple de cafès, restaurants i molta vida. En autocar recorrerem els carrers i avingudes de la ciutat per admirar els Jardins de Tivoli, la plaça de l’Ajuntament, el Castell de Rosenborg, el Palau d’Amalienborg, residència d’hivern de la família reial danesa i el Palau de Christianborg, seu del parlament danès. Acabada la visita, anirem cap a l’hotel Scandic Koedbyen de 4 estrelles i on ens allotjarem aquesta nit. A l’hora que acordarem, trasllat en autocar cap al restaurant Cafe Oscar per sopar. Retorn a l’hotel i allotjament.\nX2000 de Malmö a Estocolm\nDesprés d’esmorzar, ens traslladarem en autocar cap a l’estació de Malmö, ja a Suècia. El recorregut d’uns 30 minuts passarà per l’espectacular túnel i pont sobre l’estret de l’Oresund, una magnífica obra d’enginyeria moderna que ha apropat Dinamarca i Suècia per crear una de les euroregions més dinàmiques del continent.\nSortirem de l’estació de Malmö a les 9:10h en un tren X2000 cap a Estocolm. Aquest tren és dels més moderns que circulen pel país i encara que els suecs l’anomenen d’alta velocitat, assoleix “només” els 200 km/h.\nDesprés de creuar els meravellosos paisatges del sud de Suècia, arribarem a l’estació d’Estocolm a les 13:46h on ens estarà esperant un autocar i una guia local per portar-nos directament al restaurant Hubertus per dinar. Després començarem la visita guiada de la capital sueca, una ciutat de gran bellesa repartida sobre nombroses illes intercomunicades i amb una neteja, civisme i qualitat de vida extraordinàries.\nAcabada la visita anirem cap a l’hotel Radisson Blu Waterfront de 5 estrelles, on ens allotjarem aquesta nit. Després de descansar i a l’hora acordada, ens traslladarem en autocar cap al restaurant Prinsen per sopar. Retorn a l’hotel en autocar i allotjament.\nFerry Viking Line d'Estocolm a Hèlsinki\nDesprés de l’esmorzar a l’hotel, carregarem les maletes a l’autocar i continuarem la visita de la capital sueca. Dos dels punts àlgids seran les visites a l’Ajuntament de la ciutat i el famós Museu Vasa.\nAcabada la visita, anirem a dinar al restaurant Kaffegillet, situat en plena ciutat vella d’Estocolm i després ens traslladarem en autocar cap al port on embarcarem en el vaixell M/S Mariella de la companyia naviera escandinava Viking Line per sortir a les 16:30h en direcció a Hèlsinki. Ens allotjarem en cabines exteriors i soparem al buffet del restaurant principal.\nAquest vaixell disposa de bars amb música en viu, botigues variades i sales confortables per passar un agradable trajecte. Volem ressaltar la bellesa del paisatge durant les primeres hores del viatge a la sortida d’Estocolm. Nit a bord.\nTren Allegro d'Hèlsinki a Sant Petersburg\nConeixerem el seu port amb el mercat, la Catedral Ortodoxa Upenski, la plaça del Senat, la sorprenent església Temppliaukio, l’edifici del Parlament i altres punts interessants de la ciutat. Acabada la visita anirem a fer un senzill dinar al restaurant Famiglia Helsinki i després ens traslladarem a l’estació d’Hèlsinki per sortir a les 16h en el que serà el darrer tren d’aquest viatge, el tren Allegro que ens portarà fins a St. Petersburg, Rússia.\nDesprés de passar el control de passaports i de visat a dalt del tren, arribarem a St. Petersburg a les 19:27h on trobarem el nostre guia i ens traslladarem al cèntric hotel Crowne Plaza Ligovsky de 4 estrelles on ens allotjarem les dues properes nits. Sortida cap al restaurant 1913 per sopar. Potser després de sopar encara ens quedarà energia per anar a prendre un bon vodka a algun bar a prop de l’hotel…??\nDia sencer a Sant Petersburg\nDesprés de l’esmorzar bufet a l’hotel, sortirem en autocar cap al sud de Sant Petersburg fins al districte de Pushkin on visitarem el Palau de Pushkin o Palau de Catarina, la residència d’estiu de Catarina la Gran, un palau d’estil barroc de gran bellesa que ens deixarà entusiasmats sobre tot amb la seva valuosa habitació d’àmbar.\nDesprés d’aquesta magnífica visita anirem a dinar al restaurant Tsarskoselskiy Prezent abans de retornar a Sant Petersburg per visitar la Fortalesa de Sant Pere i Sant Pau, un dels emblemes de la ciutat. Avui el dia acabarà d’una manera molt especial ja que anirem cap al Palau Nikolaevskiy per gaudir d’un sopar de comiat del viatge molt especial amb un espectacle folklòric rus. Retorn a l’hotel i allotjament.\nSant Petersburg i tornada a casa\nDesprés de l’esmorzar bufet a l’hotel, carregarem les maletes a l’autocar i pujarem a una barca per fer un recorregut panoràmic pels canals de la ciutat i pel riu Neva que ens permetrà conèixer Sant Petersburg des d’una perspectiva completament diferent que ens encantarà. Al desembarcar, anirem directament cap al magnífic Museu de l’Hermitage per fer un recorregut per les seves principals sales i deixar-nos meravellar amb les seves conegudes col·leccions de pintures de diverses èpoques.\nAcabada la visita anirem a dinar al restaurant Kladovaya i després ens traslladarem cap a l’aeroport de Sant Petersburg per volar a les 17:45h amb la companyia holandesa KLM a Amsterdam on enllaçarem cap a Barcelona. Arribada al Prat a les 24:45h i trasllat per compte del Club del Viatger cap als punts habituals de Barcelona ciutat, Maresme i el Vallès. Fi del viatge.\nTrasllats des dels punts habituals de recollida del Club del Viatger a Barcelona ciutat, al Maresme i al Vallès fins a l’estació de Barcelona-Sants el dia de la sortida i des de l’aeroport de Barcelona fins als mateixos punts el dia de la tornada.\nGuies locals castellanoparlants per les visites de Bremen, Copenhaguen, Estocolm, Hèlsinki i St. Petersburg.\n6 Nits d’allotjament a hotels de 4 estrelles i 5 estrelles a Estocolm.\nPensió completa durant tot el viatge excepte el dinar del 13 de maig.\nBitllet pel ferry Estocolm-Hèlsinki de la Viking Line\nVol de tornada de la companyia KLM de St. Petersburg a Barcelona via Amsterdam amb totes les taxes i impostos. Hem triat aquest vol perquè és la combinació que més hores addicionals ens permet passar a Sant Petersburg.\nAssegurança d’assistència en viatge de la companyia AXA Winterthur.\nEl visat d’entrada a Rússia ja que els preus que cobra el Consolat Rus depenen de diversos factors de manera que no hi ha un preu fixe per tothom. El Club del Viatger s’encarregarà de tramitar-lo i informarà en el seu moment del cost exacte del mateix. El seu cost aproximat és de 85 € però s’haurà de reconfirmar en el moment de la tramitació. A l’hora de redactar aquest viatge, s’està especulant amb la possibilitat de que el govern rus implementi l’autorització electrònica per visitar la ciutat de Sant Petersburg però encara no és segur. Si així fos, n’informarem degudament a les persones inscrites per aquest viatge. En tot cas, seria una bona notícia ja que facilitaria els tràmits i en reduiria el cost.\nEl dinar del dia 13 de maig.\nL’assegurança de cancel·lació del viatge que es pot contractar amb un cost addicional a les nostres oficines.\nLa climatologia a mitjans de maig és força agradable a tot Europa. Lògicament, a mida que ens desplacen cap al nord, pot refrescar més però el maig pot ser sorprenentment agradable fins i tot als països nòrdics. En tot cas, haurem d’anar preparats per la pluja i per possibles temperatures fresques.\nRecomanem portar el mínim d’equipatge possible per poder moure’ns per les estacions i pujar i baixar dels trens amb la màxima comoditat possible. No podem oblidar que hem de portar l’equipatge nosaltres mateixos i és important que sigui el més lleuger possible J.\nTots els horaris de trens i avió són orientatius i estan subjectes a canvis per part de les companyies operadores.\nWeb de l’hotel Pullman Brussels Centre Midi a Brussel.les\nWeb del restaurant on soparem a Brussel.les\nWeb de l’hotel Best Western zur Post a Bremen\nWeb del restaurant Ratskeller de Bremen on soparem\nWeb de l’hotel Scandic Koedbyen a Copenhaguen\nWeb del restaurant Vita on dinarem\nWeb del restaurant Cafe Oscar on soparem\nWeb de l’hotel Radisson Hotels a Estocolm\nWeb del restaurant Ghubertus on dinarem a Estocolm\nWeb del restaurant Gprinsen on soparem a Estocolm\nWeb del Museu Vasa a Estocolm\nWeb del vaixell M/S Gabriella de la naviera Viking Line\nWeb del restaurant Raflaamode a Hèlsinki on dinarem\nWeb de l’hotel a Sant Petersburg\nWeb del restaurant 1913 de St Petersburg on soparem\nWeb del restaurant on dinarem a St Petersburg\nWeb del sopar-espectacle folklòric a St Petersburg\nWeb del restaurant Kladovaya on dinarem a St Petersburg